b'\n_START_ARTICLE_\nKuvandik\n_START_SECTION_\nZemljopisni smje\xc5\xa1taj\n_START_PARAGRAPH_\nNalazi se na glavnoj cesti izme\xc4\x91u gradova Orenburga i Orska, 194 km od Orenburga i 90 km od Orska. Kuvandik le\xc5\xbei na Sakmari, pritoci rijeke Urala. Prema popisu iz 2008. godine, grad je imao 28.290 stanovnika.\n_START_SECTION_\nPovijest\n_START_PARAGRAPH_\nNa kraju 19. stolje\xc4\x87a, na lokalitetu dana\xc5\xa1njeg Kuvandika, skupina naseljenika iz europskog dijela Rusije i Ukrajine osnovala je selo Pokrovka (\xd0\x9f\xd0\xbe\xd0\xba\xd1\x80\xd0\xbe\xd0\xb2\xd0\xba\xd0\xb0). Godine 1915. u selu se gradi \xc5\xbeeljezni\xc4\x8dka stanica Pokrovka te se ime naselja mijenja, kako bi se izbjeglo dupliciranje s imenom stanice. Novo ime "Kuvandik" dolazi od istoimene lokalne rijeke._NEWLINE_Kuvandik ima status grada od 24. kolovoza 1953.'